*****

ΚΑΝΟΝΙΣΜΟΣ (ΕΟΚ) αριθ. 3292/83 ΤΗΣ ΕΠΙΤΡΟΠΗΣ

της 18ης Νοεμβρίου 1983

περί του καθεστώτος εισαγωγής στο Ηνωμένο Βασίλειο ορισμένων κλωστοϋφαντουργικών προϊόντων (κατηγορίας 4) καταγωγής Γιουγκοσλαβίας

ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

τον κανονισμό (ΕΟΚ) αριθ. 3588/82 του Συμβουλίου της 23ης Δεκεμβρίου 1982 περί του καθεστώτος εισαγωγών ορισμένων κλωστοϋφαντουργικών προϊόντων καταγωγής Γιουγκοσλαβίας (1), και ιδίως το άρθρο 10,

Εκτιμώντας:

ότι στο άρθρο 10 του κανονισμού (ΕΟΚ) αριθ. 3588/82 καθορίζονται οι όροι θεσπίσεως ποσοτικών περιορισμών· ότι οι εισαγωγές στο Ηνωμένο Βασίλειο κλωστοϋφαντουργικών προϊόντων (κατηγορίας 4) καταγωγής Γιουγκοσλαβίας, τα οποία περιλαμβάνονται στο παράρτημα, έχουν υπερβεί το επίπεδο που προβλέπεται στην παράγραφο 3 του εν λόγω άρθρου·

ότι, σύμφωνα με τις διατάξεις της παραγράφου 5 του άρθρου 10 του κανονισμού (ΕΟΚ) αριθ. 3588/82, κοινοποιήθηκε στη Γιουγκοσλαβία, στις 12 Σεπτεμβρίου 1983, αίτηση διαβουλεύσεων·

ότι, σαν αποτέλεσμα αυτών των διαβουλεύσεων, συμφωνήθηκε να υπαχθούν τα εν λόγω κλωστοϋφαντουργικά προϊόντα σε ποσοτικούς περιορισμούς για τα έτη 1983 μέχρι και 1986·

ότι, σύμφωνα με τους όρους της παραγράφου 13 του εν λόγω άρθρου 10, η τήρηση των ποσοτικών ορίων εξασφαλίζεται από ένα σύστημα διπλού ελέγχου, σύμφωνα με τις διαδικασίες που καθορίζονται στο παράρτημα V του κανονισμού (ΕΟΚ) αριθ. 3588/82 ·

ότι τα εν λόγω προϊόντα, τα οποία έχουν εξαχθεί από τη Γιουγκοσλαβία μεταξύ 17ης Οκτωβρίου 1983 και της ημερομηνίας ενάρξεως ισχύος του παρόντος κανονισμού, πρέπει να αφαιρεθούν από τα καθορισθέντα ποσοτικά όρια για το 1983·

ότι τα ποσοτικά αυτά όρια δεν εμποδίζουν την εισαγωγή των προϊόντων που καλύπτονται από τα όρια αυτά και τα οποία απεστάλησαν από τη Γιουγκοσλαβία πριν από την ημερομηνία ενάρξεως ισχύος του παρόντος κανονισμού·

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Κλωστοϋφαντουργικών,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Η εισαγωγή στο Ηνωμένο Βασίλειο των προϊόντων καταγωγής Γιουγκοσλαβίας των κατηγοριών που περιλαμβάνονται στο παράρτημα, υπόκειται στα προσωρινά ποσοτικά όρια που περιλαμβάνονται στο παράρτημα αυτό, υπό την επιφύλαξη των διατάξεων του άρθρου 2.

Άρθρο 2

1. Η θέση σε ελεύθερη κυκλοφορία των προϊόντων που αναφέρονται στο άρθρο 1, τα οποία απεστάλησαν από τη Γιουγκοσλαβία προς το Ηνωμένο Βασίλειο προ της ημερομηνίας ενάρξεως ισχύος του παρόντος κανονισμού και τα οποία δεν έχουν ακόμη τεθεί σε ελεύθερη κυκλοφορία, πραγματοποιείται με την επιφύλαξη της προσκομίσεως φορτωτικής ή άλλου εγγράφου μεταφοράς που αποδεικνύει ότι η αποστολή έλαβε πράγματι χώρα κατά την εν λόγω περίοδο.

2. Οι εισαγωγές των προϊόντων που αποστέλλονται από τη Γιουγκοσλαβία προς το Ηνωμένο Βασίλειο μετά την έναρξη ισχύος του παρόντος κανονισμού, υπόκεινται στο σύστημα του διπλού ελέγχου που προβλέπεται στο παράρτημα V του κανονισμού (ΕΟΚ) αριθ. 3588/82.

3. Όλες οι ποσότητες των προϊόντων που αποστέλλονται από τη Γιουγκοσλαβία στο Ηνωμένο Βασίλειο από 17ης Οκτωβρίου 1983 και τίθενται σε ελεύθερη κυκλοφορία, αφαιρούνται από το καθορισθέν ποσοτικό όριο. Εντούτοις, το προσωρινό αυτό ποσοτικό όριο δεν εμποδίζει την εισαγωγή των καλυπτόμενων προϊόντων, τα οποία έχουν ήδη αποσταλεί από τη Γιουγκοσλαβία πριν από την ημερομηνία ενάρξεως ισχύος του παρόντος κανονισμού.

Άρθρο 3

Ο παρών κανονισμός αρχίζει να ισχύει την επόμενη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Εφαρμόζεται μέχρι τις 31 Δεκεμβρίου 1986.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 18 Νοεμβρίου 1983.

Για την Επιτροπή

Wilhelm HAFERKAMP

Αντιπρόεδρος

(1) ΕΕ αριθ. L 374 της 31. 12. 1982, σ. 47.

ΠΑΡΑΡΤΗΜΑ

1.2.3.4.5.6.7.8,9 // // // // // // // // // Κατη-

γορία

// Κλάση

του Κοινού

Δασμολογίου

// Κώδικας

ΝΙΜΕΧΕ

(1983)

// Περιγραφή εμπορευμάτων

// Τρίτες

χώρες // Κράτη

μέλη // Μονάδες // Ποσοτικά όρια από

// 1.2.3.4.5.6.7.8.9 // // // // // // // // 17 Οκτωβρίου

μέχρι

31 Δεκεμβρίου

1983 // 1 Ιανουαρίου

μέχρι

31 Δεκεμβρίου

// // // // // // // // // // 4

// 60.04

Β Ι

ΙΙ α)

β)

γ)

IV β) 1 αα)

δδ)

2 εε)

δ) 1 αα)

δδ)

2 δδ)

//

60.04-19, 20, 22, 23, 24, 26, 41, 50, 58, 71, 79, 89 // Έτοιμα ενδύματα εσωτερικά (εσώρουχα) πλεκτά, μη ελαστικά ουδέ συνδεδυασμένα μετά καουτσούκ:

Υποκάμισα, υποκαμισάκια, T-shirts, sous-pulls, φανέλλαι και παρόμοια είδη, πλεκτά, μη ελαστικά ουδέ συνδεδυασμένα μετά καουτσούκ, έτερα των ενδυμάτων δια βρέφη, βαμβακηρά ή εκ συνθετικών υφαντικών ινών. T-shirts και sous-pulls εκ τεχνητών υφαντικών ινών, έτερα των ενδυμάτων δια βρέφη // Γιουγκο-

σλαβία // UK // 1 000

τεμάχια // 250 // 1984: 650

1985: 673

1986: 697

// // // // // // // // //